CELEX: 62005TA0396
Language: el
Date: 2009-06-10 00:00:00
Title: Συνεκδικασθείσες υποθέσεις T-396/05 και T-397/05: Απόφαση του Πρωτοδικείου της 10ης Ιουνίου 2009 — ArchiMEDES κατά Επιτροπής (Ρήτρα διαιτησίας — Σύμβαση η οποία αφορά σχέδιο ανακαινίσεως του συνόλου ενός οικισμού — Επιστροφή μέρους των προκαταβολών — Αίτημα με το οποίο ζητείται να υποχρεωθεί η Επιτροπή να καταβάλει το υπόλοιπο ποσό — Ανταγωγή της Επιτροπής — Προσφυγή ακυρώσεως — Απόφαση περί εισπράξεως — Χρεωστικό σημείωμα — Πράξεις συμβατικής φύσεως — Απαράδεκτο — Συμψηφισμός απαιτήσεων)

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/43
            
         Απόφαση του Πρωτοδικείου της 10ης Ιουνίου 2009 — ArchiMEDES κατά Επιτροπής
   (Συνεκδικασθείσες υποθέσεις T-396/05 και T-397/05) (1)
   
   (Ρήτρα διαιτησίας - Σύμβαση η οποία αφορά σχέδιο ανακαινίσεως του συνόλου ενός οικισμού - Επιστροφή μέρους των προκαταβολών - Αίτημα με το οποίο ζητείται να υποχρεωθεί η Επιτροπή να καταβάλει το υπόλοιπο ποσό - Ανταγωγή της Επιτροπής - Προσφυγή ακυρώσεως - Απόφαση περί εισπράξεως - Χρεωστικό σημείωμα - Πράξεις συμβατικής φύσεως - Απαράδεκτο - Συμψηφισμός απαιτήσεων)
   2009/C 180/79
   Γλώσσα διαδικασίας: η γαλλική
   
      Διάδικοι
   
   
      Ενάγουσα: Architecture, microclimat, énergies douces — Europe et Sud SARL (ArchiMEDES) (Ganges, Γαλλία) (εκπρόσωποι: P.-P. Van Gehuchten, J. Sambon, και P. Reyniers, δικηγόροι)
   
      Εναγομένη: Επιτροπή των Ευρωπαϊκών Κοινοτήτων (εκπρόσωποι: αρχικώς K. Kańska και E. Manhaeve, στη συνέχεια E. Manhaeve)
   
      Αντικείμενο
   
   
               —
            
            
               Στην υπόθεση T-396/05, αίτημα βάσει του άρθρου 230 ΕΚ περί ακυρώσεως, αφενός, της αποφάσεως της Επιτροπής περί αναζητήσεως των ποσών που προκατέβαλε στο πλαίσιο της συμβάσεώς της με την ενάγουσα και, αφετέρου, της αποφάσεως της Επιτροπής να αντιτάξει στην προσφεύγουσα συμψηφισμό απαιτήσεων·
            
         
               —
            
            
               στην υπόθεση T-397/05, αγωγή λόγω συμβατικής ευθύνης βάσει του άρθρου 238 ΕΚ, με αίτημα να υποχρεωθεί η Επιτροπή να καταβάλει το υπόλοιπο της επιδοτήσεως που προβλέπεται στην ίδια σύμβαση.
            
         
      Διατακτικό
   
   Το Πρωτοδικείο αποφασίζει:
   
               1)
            
            
               Στην υπόθεση T-396/05, απορρίπτει την αγωγή ως απαράδεκτη, καθόσον βάλλει κατά του χρεωστικού σημειώματος αριθ. 3240705638 και της αποφάσεως περί αναζητήσεως που περιέχεται στην επιστολή της Επιτροπής των Ευρωπαϊκών Κοινοτήτων της 30ής Αυγούστου 2005.
            
         
               2)
            
            
               Στην υπόθεση T-396/05, δεν χρειάζεται πλέον να αποφανθεί επί του αιτήματος ακυρώσεως της αποφάσεως της Επιτροπής, που περιέχεται στην επιστολή της 5ης Οκτωβρίου 2005, και με την οποία αντιτάσσεται στην Architecture, microclimat, énergies douces — Europe et Sud SARL (ArchiMEDES) συμψηφισμός των εκατέρωθεν απαιτήσεων.
            
         
               3)
            
            
               Στην υπόθεση T-397/05, απορρίπτει την αγωγή.
            
         
               4)
            
            
               Στην υπόθεση T-397/05, υποχρεώνει την ArchiMEDES να καταβάλει στην Επιτροπή το ποσό των 148 256,86 ευρώ, πλέον τόκων υπερημερίας υπολογιζομένων με το νόμιμο επιτόκιο που προβλέπεται από το γαλλικό δίκαιο και μέχρι την αποπληρωμή της οφειλής, του επιτοκίου αυτού μη δυναμένου να υπερβεί το 5,5 % ετησίως.
            
         
               5)
            
            
               Στην υπόθεση T-396/05, καταδικάζει την ArchiMEDES να φέρει, πέραν των δικών της εξόδων, και το ήμισυ των δικαστικών εξόδων της Επιτροπής, συμπεριλαμβανομένων των εξόδων της διαδικασίας ασφαλιστικών μέτρων στην υπόθεση T-396/05 R.
            
         
               6)
            
            
               Στην υπόθεση T-397/05, καταδικάζει την ArchiMEDES στα δικαστικά έξοδα, συμπεριλαμβανομένων των εξόδων της διαδικασίας ασφαλιστικών μέτρων στην υπόθεση T-397/05 R.
            
         
      (1)  ΕΕ C 74 της 25.3.2006.